**SCARA UNUI ÎNDRĂGOSTIT**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De multe ori, în vremuri fără nume,

am încercat să urc către un vis,

iar anii mi-au fost pași de-nțelepciune

pe scara ridicată din abis.

Am fost un zmeu sperând la libertate,

tot deșirând al vieții tainic ghem.

Tristeți si bucurii, amestecate,

mi-au fost drept adiere sau blestem.

Am tot urcat pe ale vieții trepte

și zbor mi-a fost prea crudul meu amor.

Am tot sperat ca cerul să îndrepte

culoarea unui crud și trist decor.

Pe treptele luminii, neumblate,

am tot purtat speranța drept stindard,

Că lumea va visa la libertate,

Rupând a’ sale giulgiuri din bracard.

Din crezul meu am construit o scară

și te-am chemat alături să îmi fii,

Uitând că libertatea e-o povară

Ce-atrage uragane și stihii.

Și curcubeu ai fost după furtună,

unind eternul nou de ce-a fost vechi.

Ai prins în a destinului cunună

Iubiri și Crezuri, reformând perechi.

Iți multumesc pentru a ta solie

de-a străluci pe-al vieții tainic drum,

Căci tu vei fi o scară spre vecie

Și, fără tine, viața mea e scrum.